
Nu este niciun secret. Birocraţii de la Bruxelles, în frunte cu potlogărița Ursula 
von der Leyen, protejează la maxim multinaţionalele și se străduie din plin să le 
dea în cap microîntreprinderilor. După cum știm, primele sunt parte a giganţilor 
americani BlackRock și Vanguard, în timp ce IMM-urile au acţionariat românesc, 
cu foarte mici excepții. 


Celebrul Plan Naţional de Redresare și Rezilienţă (PNRR) oferit guvernului Cîţu la 
schimb cu mega-contractul fraudulos cu vaccinuri, înseamnă pentru România 
granturi de 13,8 miliarde euro. Partea mai mare, de 16,7 miliarde euro, sunt bani 
obținuți din împrumuturi cică avantajoase - deci nicio mare sfârâială. 


De subliniat că subvențiile UE de 13,8 miliarde euro, ridicate în slăvi de mass- 
media guvernamentală și văzute ca un adevărat colac de salvare, reprezintă doar 
o mică parte din ce a cheltuit România în ultimii doi ani pe înarmare, via 
Pentagon: 4 miliarde euro pe sisteme de rachete Patriot, 2 miliarde euro pe 
rachete antiaeriene SHORAD, 7,6 miliarde euro pe avioane F-35 și așa mai 
departe. Cu restul de bani împrumutațţi prin PNRR e posibil să completăm toată 
suma contractată pe tancuri, avioane și rachete. 


Cam ăsta ar fi “ajutorul” Bruxelles-ului, care merge cu viteza luminii spre 
industria de armament americană. lar ca bătaia de joc să fie completă, premierul 
liberal Cîţu și ministrul userist Ghinea au semnat toate aberaţiile pe care Ursula 
von der Leyen le-a trecut în PNRR, în schimbul banilor pentru înarmare. Există în 
acel dosar sute de jaloane (obiective) de îndeplinit înainte ca birocraţii de la 
Bruxelles să vireze sumele respective în România. Până acum am primit 9,3 
miliarde euro, granturi și împrumuturi, însă e foarte greu de crezut că în următorii 
doi ani România va reuși să bifeze toate cele 507 ţinte trasate de d-na Ursula și 
încă neatinse. 


Printre ele sunt numeroase obiective care slăbesc suveranitatea ţării, întăresc 
prerogativele Comisiei Europene în raport cu România, subminează activitatea 
IMM-urilor și protejează interesele multinaţionalelor. Fără nicio jenă, marionetele 
Ghinea și Cîţu au omis să prezinte opiniei publice, în rezumat, ce înseamnă 
pentru România îndeplinirea obiectivelor din PNRR în schimbul "fabuloasei” 
pomeni de 13,8 miliarde euro (bani care s-au evaporat deja pe avioane, rachete și 
tancuri). 


În consecinţă, ne aflăm în situaţia umilitoare de a încerca să dregem busuiocul în 
legătură cu impozitarea IMM-urilor, pentru a putea primi următoarea tranșă de 
3,7 miliarde euro. Comisia Europeană consideră că impozitarea 
microîntreprinderilor este mult prea lejeră pentru o ţară de mărimea României, 
lucru asumat de Cîţu și Ghinea prin PNRR. Cele două marionete s-au gândit mai 
puţin la supraviețuirea micilor antreprenori români, cât la protejarea investiţiilor 
străine. A multinaţionalelor care s-au înmulţit ca ciupercile după ploaie, sufocând 
inițiativa privată autohtonă. 


Convenabil, premierul Ciolacu aruncă acum vina pe vechea guvernare liberalo- 
useristă și promite că va încerca să negocieze cu Ursula von der Leyen. Probabil 
prin SMS-uri. 


În concluzie, dacă Uniunea decide să ne scape printre degete niște bani, cu mare 
tam-tam, o face cu sute de condiții împovărătoare, contrare interesului naţional. 
lar atunci când vine vorba ca România să contribuie, la rându-i, cu zeci de 
miliarde la proiectele comune ale Uniunii (vaccinuri, armament, Ucraina, GNL), 
guvernații noștri o fac NECONDIȚIONAT. Ba mai mult, o fac slugarnic, cu un 
entuziasm debordant, fără să pună nici cele mai nevinovate întrebări despre 
modul în care vor fi cheltuiţi banii. 


Relația Uniunii cu statele membre a devenit, din nefericire, similară cu cea dintre 
stăpân și sclav. O dictatură deocamdată soft, cu nimic mai puțin nocivă decât 
cea din care am ieșit în urmă cu 35 de ani. 

